ПРОТОКОЛ № 46
от заседание на Комисията по
предотвратяване и установяване на конфликт на интереси и взаимодействие с Инспектората към Висшия съдебен съвет,
проведено на  02 декември  2013 г.

Днес, 02 декември 2013 г., понеделник, в сградата на Висшия съдебен съвет се проведе заседание на Комисията по предотвратяване и установяване на конфликт на интереси и взаимодействие с Инспектората към ВСС, в състав: 
		
 ПРЕДСЕДАТЕЛ:			НЕЗАБРАВКА СТОЕВА
 ЧЛЕНОВЕ: 				ВАСИЛ ПЕТРОВ
ГАЛИНА КАРАГЬОЗОВА
КАЛИН КАЛПАКЧИЕВ
ОТСЪСТВАЛИ: НЯМА. 

І. Взаимодействие с Инспектората към Висшия съдебен съвет:

1. ОТНОСНО: Акт за резултатите от извършена планова проверка в Районен съд гр. Велико Търново по заповед № ПП-01-82/23.09.2013 г. на Главния инспектор на ИВСС /само на ел.носител/.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

1.1. Приема за сведение Акта за резултатите от извършена планова проверка в Районен съд гр. Велико Търново по заповед № ПП-01-82/23.09.2013 г. на Главния инспектор на ИВСС. 
1.2. Административният ръководител на Районен съд гр. Велико Търново да уведоми комисията за предприетите мерки за изпълнение на дадените с акта препоръки. 
1.3. Възлага на административния ръководител на Окръжен съд гр. Велико Търново, на основание чл. 86, ал.1, т.6 от ЗСВ, шест месеца след изпълнението на препоръките отправени в акта на ИВСС към административния ръководител на Районен съд гр. Велико Търново да извърши контролна проверка относно ефекта от изпълнението на предприетите мерки за отстраняване на констатираните пропуски в организацията на дейността на Районен съд гр. Велико Търново.
1.4. Копия от акта да се приложат към кадровите досиета на: ************

2. ОТНОСНО: Акт за резултатите от извършена планова проверка в Районна прокуратура гр. Тетевен по заповед № ПП-01-98/10.10.2013 г. на Главния инспектор на ИВСС /само на ел.носител/.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

2.1. Приема за сведение Акта за резултатите от извършена планова проверка в Районна прокуратура гр. Тетевен по заповед № ПП-01-98/10.10.2013 г. на Главния инспектор на ИВСС.
2.2. Възлага на окръжния прокурор на Окръжна прокуратура гр. Ловеч шест месеца след изпълнението на препоръките отправени в акта на ИВСС към районния прокурор на Районна прокуратура гр. Тетевен да извърши контролна проверка относно ефекта от изпълнението на предприетите мерки за отстраняване на констатираните пропуски в организацията на дейността на Районна прокуратура гр. Тетевен.
2.3. Да се изискат данни от Инспектората към Висшия съдебен съвет относно реда за обработване на информацията, постъпваща в ИВСС от административните ръководители на органите на съдебната власт в  изпълнение на задължението им по чл. 80, ал.1, т.3, чл. 86, ал.1, т.2 , чл.93, ал.1, т.3, чл.100д, чл.106, ал.1, т.2 и чл.107в от ЗСВ, както и данни за предприетите мерки в резултат на анализирането й.

3. ОТНОСНО: Становище на ИВСС по преписка с вх.№ Ж-13-927/16.10.2013 г. по сигнал подаден от ************ от гр. София, съдържащ твърдение за липса на произнасяне с валиден съдебен акт по гр.д.№ 10671/2004 г. по описа на СРС, 49 състав.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

3.1. Приема Становището на ИВСС по преписка с изх.№ Ж-13-927/16.10.2013 г. по сигнал подаден от ************ от гр. София, съдържащ твърдение за липса на произнасяне с валиден съдебен акт по гр.д.№ 10671/2004 г. по описа на СРС, 49 състав. Същото да се приложи към личното трудово досие на ********* – съдия в Районен съд гр. Козлодуй.
3.2. Във връзка с приетата от ВСС комплексна оценка „много добра – 90 точки” от атестирането на *** – съдия в Районен съд гр. Козлодуй (решение по протокол № 39/10.10.2013 г.), внася за сведение на членовете на ВСС:
- Писмо от Главен инспектор на ИВСС с вх. № 11-12-150/22.11.2013г.;
- Становище на ИВСС по преписка с изх.№ Ж-13-927/16.10.2013 г. по сигнал съдържащ твърдение за липса на произнасяне с валиден съдебен акт по гр.д.№ 10671/2004 г. по описа на СРС, 49 състав срещу съдия ****;
- Акт за резултатите от извършена проверка по сигнал по Заповед № Ж-13-688/24.09.2013 г. на Главния инспектор на ИВСС срещу съдия ******.

4. ОТНОСНО: Информация от председателя на Софийски районен съд за предприетите организационни и дисциплиниращи мерки по повод констатациите в Акт на ИВСС за извършена проверка по сигнал № Ж-13-216/2013 г. 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение информацията от председателя на Софийски районен съд за предприетите организационни и дисциплиниращи мерки по повод констатациите в Акт на ИВСС за извършена проверка по сигнал № Ж-13-216/2013 г. 

5. ОТНОСНО: Информация от председателя на Окръжен съд гр. Търговище за резултатите от извършена проверка за спазването на принципа за случайно разпределение на делата в Окръжен съд гр. Търговище, Районен съд гр. Попово и Районен съд гр. Омуртаг, в изпълнение на решение на ВСС по протокол № 48/2012 г.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение информацията от председателя на Окръжен съд гр. Търговище за резултатите от извършена проверка за спазването на принципа за случайно разпределение на делата в Окръжен съд гр. Търговище, Районен съд гр. Попово и Районен съд гр. Омуртаг, в изпълнение на решение на ВСС по протокол № 48/2012 г.

6. ОТНОСНО: Отговор на Националния институт на правосъдието по запитване от КПУКИВИВСС във връзка с организирането на обучения по част ІV – Обезпечително производство по ГПК на съдии от районните и окръжните съдилища на страната.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение отговора на Националния институт на правосъдието по запитване от КПУКИВИВСС във връзка с организирането на обучения по част ІV – Обезпечително производство по ГПК на съдии от районните и окръжните съдилища на страната.

	    
ІІ. По Закона за предотвратяване и установяване на конфликт на интереси:

7. ОТНОСНО: Декларации по чл. 12 от ЗПУКИ.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

7.1. ПРИЕМА декларациите по чл. 12 от ЗПУКИ от списъка – приложение № 1.
7.2. КОНСТАТИРА неизпълнение на разпоредбата на чл. 15 от ЗПУКИ относно срока за подаване на декларациите по т. 1 от приложения списък.
7.3. На основание чл. 18а, ал. 2 от ЗПУКИ ИЗПРАЩА до Комисията за предотвратяване и установяване на конфликт на интереси Списъка на декларациите по чл. 12 от ЗПУКИ, подадени от съдии, прокурори и следователи в просрочие на установените със закона срокове, докладвани пред Комисията по предотвратяване и установяване на конфликт на интереси и взаимодействие с Инспектората към ВСС през м. ноември 2013 г. /приложение № 2/.
 7.4. Към списъка – приложение № 2 да се приложат заверени копия на всички налични във ВСС относими документи. 

8. ОТНОСНО: Писмо вх. № 96-00-321/26.11.2013 г. на КПУКИ с искане за предоставяне на информация относно *******************. 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

8.1. Да се предоставят на Комисията за предотвратяване и установяване на конфликт на интереси заверени преписи на изисканите по т. 1 и т. 2 с писмото документи. 
	      8.2. Относно искането по т. 2, трето тире, за предоставяне на пощенския плик, с който е изпратена декларацията по чл.12, т.2 от ЗПУКИ от ************, да се уведоми КПУКИ, че същият не е наличен във ВСС и следва да бъде изискан от Върховната касационна прокуратура – отдел „Административен”. 

ІІІ. Разни:

9. ОТНОСНО: Становище на Комисията за защита на личните данни, изразено на основание чл.10, ал.1, т.4 от Закона за защита на личните данни във връзка с искане с вх.№ П-2225/02.04.2013 г. от г-жа Биляна Гяурова – Вегертседер – директор на Фондация „Български институт за правни инициативи” по въпроси, свързани с обработване на лични данни във връзка с проект „Инициатива за прозрачни съдебни назначения”.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение становището на Комисията за защита на личните данни, изразено на основание чл.10, ал.1, т.4 от Закона за защита на личните данни във връзка с искане с вх.№ П-2225/02.04.2013 г. от г-жа Биляна Гяурова – Вегертседер – директор на Фондация „Български институт за правни инициативи” по въпроси, свързани с обработване на лични данни във връзка с проект „Инициатива за прозрачни съдебни назначения”.

10. ОТНОСНО: Писмо от административния ръководител на Окръжен съд гр. Бургас в отговор на постъпила молба от *********, изпратена за проверка и становище съгласно решение на КПУКИВИВСС по протокол № 42/11.11.2013 г.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема направеното предложение от административния ръководител на Окръжен съд гр. Бургас и определя ден за срещата 13 януари 2014 г. – 13.00 ч.

11. ОТНОСНО: Запитване от Галина Гиргинова – журналист в сайта «Съдебни репортажи» и информация от председателя на СГС с приложени копия на заповеди във връзка с направеното запитване.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

11.1. Отлага разглеждането на запитването за съвместно заседание на КПУКИВИВСС и КПЕПК на 09.12.2013 г. от 13.00 ч.
11.2. Да се изиска от административния ръководител на Софийски градски съд информация за броя на установените през 2013 г. случаи на подаване на множество еднотипни искови молби с цел заобикаляне на принципа за случайно разпределение.
11.3. Да се изиска от ИВСС информация за броя на постъпилите през 2013 г. сигнали, съдържащи твърдения за заобикаляне на принципа на чл. 9 ЗСВ чрез подаване на множество еднотипни искови молби, както и становища и актове на ИВСС по същите.
11.4. Да се изиска от председателите на окръжните съдилища информация за броя на установените през 2013 г. случаи на подаване на множество еднотипни искови молби с цел заобикаляне на принципа за случайно разпределение, както и издадените от тях актове за предотвратяване на подобни практики.

12. ОТНОСНО: Запитване от Росен Босев – журналист от в-к „Капитал” във връзка с изнесените факти в публикациите на в-к „Капитал” - „Не съвсем етично, не съвсем законно...” (брой 43) и „Съдиите са ни скъпи” (брой 44).

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Да се уведоми г-н Росен Босев – журналист от в-к „Капитал”, че изборът на „Корпоративна търговска банка” АД за обслужваща банка на Окръжен съд гр. Варна е одобрен от комисия „Бюджет и финанси” на ВСС с решение по т. 1 от протокол № 3/22.01.2008 г., след представяне на документацията по избора и при спазване на критериите, определени от ВСС.
С декларация вх. № 98-00-3588/12.02.2009 г. председателят на Окръжен съд гр. Варна г-жа Ванухи Аракелян е декларирала пред ВСС в установените законови срокове  задължение към „КТБ” Варна в размер на 140 000 лв. За погасяването на това задължение г-жа Аракелян е подала декларация по чл. 12, т. 3 от ЗПУКИ вх. № 98-00-198/28.05.2013 г. 
Посочените декларации са били публично обявени на интернет страницата на ВСС след изразено от деклараторката съгласие за извършване на това действие при условията на решението на ВСС от 25.04.2013 г. 
Предвид правомощията си, определени й с чл. 18а от ЗПУКИ и чл. 30, т. 4 от Правилника за организацията и дейността на ВСС и неговата администрация, КПУКИВИВСС не констатира неизпълнение на задължения по чл. 12-16 от ЗПУКИ.

ПРЕДСЕДАТЕЛ НА КОМИСИЯ ПО
ПРЕДОТВРАТЯВАНЕ И УСТАНОВЯВАНЕ 
НА КОНФЛИКТ НА ИНТЕРЕСИ И
ВЗАИМОДЕЙСТВИЕ С ИНСПЕКТОРАТА 
КЪМ ВИСШИЯ СЪДЕБЕН СЪВЕТ:
/п/

НЕЗАБРАВКА СТОЕВА
Експертни сътрудници  на комисията:

И. Котева /п/

Д. Янкова /п/
Изготвил протокола:

М.Китова  /п/